"Toshshahartransxizmat" AJ tomonidan 2020 yil 31 dekabr, 2021 yil 1, 2, 3 yanvar kunlari jamoat transporti harakatini yo‘lga qo‘yish jadvali belgilandi. Jadvalga asosan, 2020 yil 31 dekabr – ish kuni. Ish kunlari uchun tasdiqlangan jadval asosida, ish vaqtining tugashi 1 (bir) soatga uzaytirilmoqda. 2021 yil 1 yanvar – dam olish kuni. Yakshanba kunlari uchun tasdiqlangan jadvallar bo‘yicha ishga chiqarilishi rejalashtirilgan. 2021 yil 2 yanvar – dam olish kuni. Yakshanba kunlari uchun tasdiqlangan jadvallar bo‘yicha harakatlanish ko‘zda tutilgan. 2021 yil 3 yanvar – yakshanba kunlari uchun tasdiqlangan jadvallar bo‘yicha jamoat transporti o‘z harakatini davom ettirishi belgilab qo‘yildi.